ISRAEL-RAPORTTI EUROOPAN PARLAMENTISTA
EU:n rahoitus palestiinalaishallinnolle
Hei ja tervetuloa ohjelman pariin!
Olemme Euroopan parlamentissa Brysselissä.
Tänään keskustelemme Britannian ja EU:n rahoituksesta -
palestiinalaishallinnolle, etenkin niille palestiinalaisvangeille, -
jotka on tuomittu terrorismirikoksista ja jotka ovat nyt vankilassa Israelissa.
Palestiinalaishallinto maksaa heille palkkoja, ja raha tulee suoraan EU:lta.
Keskustelemme, miten EU ja Euroopan parlamentti -
voisivat ratkaista terrorismi- ja väkivaltakiihotuksen ongelman.
Mukana ohjelmassa: Dafna Friedman, -
Eurooppa―Israel-julkisasiain viestintä- ja kampanjapäällikkö.
Tomas Sandell, ECI:n perustaja ja johtaja.
Michael McCann, Israel―Britannia-liiton johtaja.
Tervetuloa!
Ensin kysymys teille, Tomas.
Miten kommentoitte tilannetta, -
että EU:n ja Britannian rahaa on annettu palestiinalaishallinnolle?
Tämä on jakanut sitä palestiinalaisvangeille.
Heistä osa on jopa itsemurha- pommittajia. EU-rahaa päätyy heille.
Ensinnäkin on hyvä olla taas ohjelmassa.
Annoimme asiasta raportin Euroopan ulkosuhdehallinnolle toukokuussa.
On tietysti kammottavaa, että vaikka asia on osoitettu paikkansapitäväksi -
ja todisteet on esitetty, mikään ei näytä muuttuvan.
Sen lisäksi huomasimme raporttia luovuttaessamme, -
että asiasta oltiin selvästi tietämättömiä -
eikä kyetty tunnustamaan edes tosiasioita.
Minun on hyvin vaikea ymmärtää sitä.
Olemmehan kampanjoineet ja tiedottaneet asiasta vuosikausia.
Se vain osoittaa, että meillä täällä ja kaikilla on vielä paljon töitä.
Aivan. ECI julkaisi raportin.
Mitä Euroopan ulkosuhdehallinnolle luovuttamanne raportti sisälsi?
Raportti laadittiin yhdessä erään israelilaisen järjestön -
ja erään ranskalaisen kansalaisjärjestön kanssa.
Siinä mainitaan kolme asiaa. Ensinnäkin se, mitä sanoitte: -
rahoja ohjataan tuomituille terroristeille ja murhaajille.
Vihakiihotus on institutionaalistunutta palestiinalaishallinnon sisällä.
Se tulee esiin koulujen opetusohjelmassa.
Sitä näkee julkista rahoitusta nauttivissa tv-ohjelmissa.
Ja marttyyriutta tuodaan esiin asiana, -
jota nuorten lasten tulisi tavoitella.
Nämä kolme asiaa on jotain, minkä eurooppalaisten veronmaksajien -
ja muiden pitäisi nähdä hälyttävänä.
Aivan. Michael, tervetuloa ohjelmaan!
Järjestönne Israel―Britannia-liitto -
on ollut vahvasti mukana tiedotuskampanjassa, -
että brittiveronmaksajien varoilla tuetaan palestiinalaishallintoa.
Tämä sitten ohjaa varat palkkoina palestiinalaisvangeille.
Palkkataulukko on melkeinpä sellainen, -
että mitä enemmän on tappanut israelilaisia, sitä suurempi palkka.
Olette kampanjoineet erittäin ansiokkaasti brittiparlamentissa.
Kuvailisitteko ongelman laajuutta Britanniassa ja Euroopan unionissa?
Täytyy analysoida, miten Britannian ulkomaanapu jakautuu.
Britannia käyttää kansainväliseen kehitysyhteistyöhön 12 mrd. puntaa.
Summasta noin 60 % ohjautuu monenkeskisille järjestöille, -
kuten Maailmanpankki, EU ja YK. Ne puolestaan ohjaavat varat kohteisiin, -
kuten "Länsiranta", Gaza ja Itä-Jerusalem.
Lisäksi Britannialla on kahdenvälinen ohjelma palestiinalaishallinnon kanssa
Se maksaa karkeasti arvioituna 95 miljoonaa puntaa vuodessa.
Tuosta tuesta 25 prosenttia -
menee suoraan Maailmanpankin rahastoon muun tuen ohella.
Sieltä se siirretään palestiinalaishallinnolle, -
joka päättää tuon rahan käytöstä täysin itsenäisesti.
Palestiinalaishallinto on syyllistynyt silmänkääntötemppuun.
Se lakkautti vankilaministeriön vuonna 2014.
Väitti, ettei se enää maksa vangeille.
Mutta samaan aikaan PLO perusti vankikomission.
Ja kappas vain, samana vuonna sen budjetti kasvoi -
juuri sen rahasumman verran, joka ennen maksettiin vankilaministeriölle.
Mitä se on puntina ja penneinä, kuten briteissä sanotaan? Olette oikeassa.
Tämä on taulukko: -
Jos istuu kolme vuotta, saa 250 puntaa (318 euroa) kuussa.
Jos istuu 30 vuotta, saa 2 250 puntaa (2 870 euroa) kuussa.
Vertailun vuoksi palestiinalaishallinnon virkamies -
saa 500 puntaa (637 euroa) kuussa. Kumpi on kannattavampaa?
Raataa elantonsa eteen mahdollisen palestiinalaisvaltion rakentamiseksi -
vai ryhtyä terroristiksi, murhata joku, kärsiä tuomio ja tienata enemmän?
Se on pöyristyttävää ja naurettavaa, ja sen pitää loppua.
Dafna, toimitte Eurooppa―Israel- julkisasiain järjestö EIPA:ssa -
viestintä- ja kampanjapäällikkönä.
Olette myös israelilainen.
Teette työtä Euroopan parlamentissa ja elimissä israelilaisena.
Mikä on reaktionne, kun tiedätte, että brittiläistä ja eurooppalaista tukirahaa
annetaan palestiinalaishallinnolle, joka kasvattaa lapset ja nuoret vihaamaan-
ja lietsoo väkivaltaa maatanne ja kansaanne vastaan?
Kuten sanoitte, israelilaisena ja EIPA:ssa työskentelevänä -
en itse pidä ongelmana sitä, että palestiinalaishallinnolle menee rahaa.
Olemme yhtä mieltä, että heidän on tärkeä saada rahaa -
pystyäkseen kehittämään yhteiskuntaa, infraa ja koulutusta.
Ongelmani alkaa siitä, kun palestiinalaishallinnon kautta -
raha päätyy lietsontaan ja terroriin.
Ja kuten sanoitte, sitä päätyy sellaisten terroristien tukemiseen, -
jotka istuvat vankilassa murhattuaan israelilaissiviilejä.
Tätä ei voi hyväksyä.
Me EIPA:ssa yritämme tehdä asiaa tunnetuksi -
täällä parlamentissa, -
niin että mepit alkaisivat puhua siitä ja kysellä siitä lisää.
Tavoite on, että se, mitä on tekeillä, tuomittaisiin.
Tällä hetkellä osa eurooppalaisten veronmaksajien rahoista -
päätyy väkivaltaisiin tekoihin. Ja sitä ei voida hyväksyä.
Tomas, olette työskennellyt Euroopan parlamentissa ja elimissä.
Palestiinalaiset syyllistyvät terrori- ja väkivaltakiihotukseen.
He valmistelevat seuraavan palestiinalaissukupolven -
vihaamaan Israelia ja glorifioimaan terrorismia israelilaisia vastaan.
Olette tuonut asiaa esiin jo yli kymmenen vuotta.
Miksi Euroopan komissio reagoi niin kovin hitaasti väkivaltakiihotukseen?
EU näyttää katsovan läpi sormien -
tuen valumista terroristeille ja terroristijärjestöille.
Tietenkin Euroopan instituutioiden viranhaltijat ovat tilivelvollisia -
kansalaisille ja jäsenvaltioiden hallituksille.
Ellei tätä asiaa nosteta esiin kaikissa 28 jäsenvaltiossa -
ja elleivät kansalaisyhteiskunnan järjestöt, kuten tässä edustetut, -
nosta asiaa esiin, mikään ei muutu lähitulevaisuudessa.
Eräs asia on surullinen. Se tuodaan usein ilmi Euroopan parlamentillekin.
Nämä vaalein valitsemattomat viran- omaiset pitäisi saattaa vastuuseen.
He eivät voi vetää linjauksia itsenäi- sesti. Ikävä kyllä on ollut tapauksia, -
joissa on laadittu aloitteita kansalais- yhteiskunnan tasolla EU-komissiossa,-
mutta niiltä on puuttunut Euroopan parlamentin ja jäsenvaltioiden tuki.
Mielestäni meillä kaikilla on edessämme tehtävä.
Meidän pitää nostaa asiat tietoisuuteen.
Viranomaisia ei ole valittu vaalein. He ovat tilivelvollisia veronmaksajille.
Sitä vaaditaan heiltä.
Se alkaa vain siten, että esitetään laatimamme kaltaisia raportteja.
"Tässä ovat faktat. Miten reagoitte?"
Oli hyvä toimenpide nostaa asia pöydälle.
Oli myös hyvä kuulla virallinen vastaus: -
"Vihakiihotus ei ole ongelma. Ei pidä olla huolissaan. Liioiteltua."
On tärkeä tuoda se esiin tällaisissa tv-ohjelmissa.
Me kaikki tiedämme, mikä on panoksena.
Me elämme demokratiassa. Meillä on mahdollisuus -
tuoda esiin mielipiteemme ja ottaa yhteys kansanedustajiin -
Euroopan parlamentissa ja eduskunnassa. Voimme vaikuttaa.
Michael, kysymys teille.
Ei kukaan, ei brittihallinto eikä esimerkiksi Euroopan unioni -
halua rahojaan käytettävän -
palestiinalaisterrorin lietsontaan tai glorifiointiin.
Miksi on niin paljon välinpitämättömyyttä?
Onhan parempi tukea hankkeita, -
jotka edistävät yhteiseloa ja sovintoa osapuolten välillä.
On olemassa monia eri hankkeita, joihin voisi investoida, -
ja ne ovat kaikki parempia kuin investoiminen väkivaltaan.
Tomas peräänkuulutti tilivelvollisuutta. Olen samaa mieltä.
Mitä tulee Euroopan parlamenttiin, -
äänestäjien ja meppien todellisuudet ovat liian kaukana toisistaan.
Tilivelvollisuus saavutetaan vain nostamalla asiat esiin -
ja esittämällä erilainen narratiivi. Aivan liian usein narratiivi -
palestiinalaishallinnosta, palestiina- laisista ja Israelista on virheellinen.
Ihmiset eivät tunne tämän hienon, v. 1948 itsenäistyneen maan historiaa.
Sitä vastaan esitetään negatiivisia otsikoita ja lehtijuttuja.
Meidän, jotka uskomme Israeliin ja tuemme sitä, tulisi olla äänekkäämpiä.
Siksi Israel―Britannia-liitto kokoaa Israelin ja juutalaiskansan tukijoita -
kautta Yhdistyneen kuningaskunnan ja Pohjois-Irlannin, -
jotta heidän näkemyksensä tulevat esiin poliitikkojen edessä.
Haluan levittää tietoutta myös Euroopan parlamenttiin, -
jossa työskentelemme maiden liittoumana tulevaisuudessa -
ja varmistamme, että totuus ja rauhaan johtava narratiivi -
saatetaan poliitikkojen tietoon.
Olen ollut poliitikko ja tiedän, -
että usein sitä haluaa valita pienimmän vastuksen tien.
Koska emme ole olleet tarpeeksi aktiivisia, -
valheellisen narratiivin kannattajat ovat olleet äänekkäämpiä.
Tahdomme muuttaa sen. Me pystymme, aiomme, -
ja pakotamme poliitikot tekemään realistisia ja järkeviä päätöksiä, -
etenkin jos avustus on vaarassa päätyä terrorismiin tai sen lietsojille.
Michael, olitte työväenpuolueen parlamenttijäsen Britanniassa.
Olitte mukana valiokunnassa, -
joka käsitteli palestiinalaishallinnon avustamista ja kehittämistä.
Valiokunta kävi Lähi-idässä.
Tapasitte palestiinalaisten talousministerin. Kysyitte häneltä, -
maksetaanko avustuksella terroris- mista tuomittujen vankien palkkoja.
Mitä hän vastasi? Millaisia löytöjä itse näitte?
Kysyitte Tomasilta aiemmin, mitkä ovat ongelmia.
Hän vastasi, että kaikki on valhetta ja myyttiä. Tietoja pidetään liioiteltuina.
Sanon tämän asian selvään sävyyn.
Yhdistyneen kuningaskunnan parlamentin jäsenenä -
osana alahuoneen valiokunnan delegaatiota -
tapasimme palestiinalaishallinnon talousministerin. Kysyin häneltä: -
"Maksatteko tuomituille terroristeille ja rikollisille kuukausipalkan, -
ja palkka on sitä suurempi, mitä pitempään he istuvat?"
Hänen vastasi auliisti: "Kyllä maksamme.
Se on iso raha. Emme halua maksaa, mutta politiikka on sellainen."
Se on palestiinalaishallinnon poliittinen päätös.
Jos joku eurooppalainen byrokraatti, poliitikko, brittipoliitikko -
tai jonkin jäsenmaan poliitikko pitää asiaa liioiteltuna, -
kertokaa heille talousministerin vastaus.
Vastaus oli yksiselitteinen. He maksavat, ja sen pitää loppua.
Tärkeää on, että on muitakin tapoja, joilla köyhyyttä voidaan torjua.
Kuten sanoitte, on olemassa hienoja rauhanhankkeita -
israelilaisten ja palestiinalaisten välillä. He rakentavat rauhaa.
Tällä hetkellä rahoitamme terroristeja.
Sillä ei ikinä lopeteta väkivaltaa.
Dafna, te ja monet muut israelilaiset -
juhlitte hiljattain Israelin itsenäisyyspäivää.
Israelin valtion uudelleensyntymisestä on 68 vuotta.
Nyt Israel on talouden voimanpesä Lähi-idässä.
Jos verrataan, kuinka paljon palestii- nalaishallinto on saanut avustusta -
Maailmanpankin, EU:n ja Yhdysvaltain kautta, -
huomataan, että palestiinalaishallinto on saanut enemmän rahaa -
kuin Marshall-apua annettiin toisen maailmansodan jälkeen -
koko sodan runteleman Euroopan maanosan jälleenrakentamiseksi.
Mitä tämä kertoo palestiinalaishallinnon korruptiosta?
Miten voisimme puuttua palestiinalais- hallinnon ihmisoikeusrikkomuksiin?
Tämä on erittäin tärkeä kysymys.
Kun katsoo, paljonko palestiinalaiset ovat saaneet rahaa, -
he ovat saaneet tähän asti paljon rahaa ja saavat sitä yhä.
Kysymys, jota melkein kukaan ei esitä, kuuluu: -
"Minne rahat ovat menneet?"
Kun menee sinne ja katsoo niitä paikkoja, näkee vain köyhyyttä.
Ihmiset elävät huonoissa olosuhteissa. Osalla ei ole edes asuntoa.
Osalla ei ole sähköä, juoksevaa vettä eikä mitään.
Täytyy esittää kysymys: "Minne raha on mennyt?"
On kaksi asiaa. Toisen jo mainitsittekin.
On se tosiasia, ettei ihmisillä ole rahaa -
ja osa avustuksista menee sellaisille, -
jotka ovat syyllistyneet terroritekoihin israelilaisia vastaan.
Tämä luo pahan väkivaltakierteen.
Jos joku ei pysty ruokkimaan perhettään, -
hän tappaa israelilaisia, joutuu vankilaan ja saa elannon perheelleen.
Se on selvä tosiasia. Osan motiivi ei edes ole ideologinen.
Toinen asia, jonka jo mainitsitte, on korruptio.
Raportin mukaan Abbas rakennuttaa itselleen taloa, -
jonka arvo on yli 7 miljoonaa dollaria.
Kun ajattelee näitä asioita, ei tiedä, miten reagoisi.
Meidän täällä Euroopassa pitäisi kyetä varmistamaan, -
että rahamme menee oikeaan tarkoitukseen, -
rakentamiseen, ei tuhoamiseen.
Tomas, kun pohditaan viha- ja väkivaltakiihotusta, -
sitä on ollut Israelin―palestiinalaisten rauhanprosessin alusta v:sta 1993.
Jasser Arafat nousi valtaan ensin Gazassa, sitten Jerikossa, -
sitten muissa kylissä ja kaupungeissa Juudeassa ja Samariassa.
Niistä on myöhemmin tullut osa palestiinalaishallintoa.
Kokonainen nuori palestiinalaissukupolvi -
on varttunut saaden päivittäisen annoksen vihaa ja lietsontaa.
Eurooppa voi varmasti oppia omasta historiastaan, -
miten vaarallista lietsonta ja viha on, kun katsoo 1930-luvun natsihallintoa.
Mikä on vaarana, jos Eurooppa ei toimi tämän asian suhteen?
Siteeraan usein JFK:ta: "Rauha ei ala paperin allekirjoittamisesta -
vaan ihmisten sydämestä ja mielestä."
Uskon, että tämä oli totta myös Pohjois-Irlannin rauhansopimuksessa.
Selvästikin Euroopan historiassa näemme, -
että usein holokaustista puhutaan niin kuin se olisi alkanut yhtäkkiä -
Wannseen konferenssista, kun Hitler päätti hävittää juutalaiset.
Mutta historioitsijat sanovat, että se alkoi tietysti paljon aiemmin.
Se alkoi sanoista ja demonisoinnista.
Siksi lietsonta on niin merkittävä osatekijä -
tulevaan valmistautumisessa.
Siksi sanomme niin vahvasti, että niin kauan kuin on lietsontaa, -
kestävää rauhaa ei ole näköpiirissä.
Siksi tätä asiaa pitää jatkuvasti tuoda esiin vahvasti.
Sivuhuomautuksena mainitsen, että osa meistä huomasi -
julkisessa keskustelussa Euroopan parlamentissa viime viikolla, -
että eräs merkittävä europarlamentin jäsen kutsui israelilaisia taudiksi.
Se on huomionarvoista ja miltei ennenkuulumatonta.
Sellaista kuulee Euroopan kaduilla jollakin rähjäisellä asuinalueella, -
mutta se, että israelilaisia parjataan näin Euroopan parlamentissa, -
on merkki siitä, että keskustelussa jokin on pielessä.
Ohjelmaa on jäljellä viisi minuuttia. Kaksiosainen kysymys teille, Michael.
Ensinnäkin miten mahdollista on, että Euroopan unioni -
omaksuu Kanadan mallin, jossa seurataan tarkasti, -
mihin avustukset käytetään?
Eli että on kunnollinen seurantajärjestelmä.
Toiseksi tuon esiin katsojat, jotka kantavat huolta, -
miten palestiinalaishallinto käyttää EU:n ja Britannian avustusrahoja -
lietsontaan, vihaan ja terrorin glorifioimiseen. Mitä he voivat tehdä?
Ensimmäinen osa: meidän ei tarvitse omaksua Kanadan mallia.
Meillä on jo ratkaisumekanismit.
Mietitään brittirahaa ja -avustusta, joka annetaan palestiinalaishallinnolle.
Sama koskee EU-rahaa. Sitä määrittää yhteisymmärryspöytäkirja.
Se sitoo palestiinalaishallinnon väkivallattomuuteen.
Sitä rikotaan todistetusti. Hehän maksavat tuomituille vangeille.
Ja he harjoittavat lietsontaa. Jokainen voi nähdä sen.
Brittihallinto lopetti Ruandan avustamisen, -
koska Paul Kagamen epäiltiin tukevan M23-terroristeja -
Kongon demokraattisessa tasavallassa.
Malawin avustaminen lopetettiin J. Bandan hallinnon korruption takia.
Avustamista on lopetettu, vaikka on ollut vain väärinkäytösepäilyjä.
Väärinkäytöksiä on aivan todistetusti, joten brittien tulisi antaa -
uhkavaatimus palestiinalais- hallinnolle. EU:n pitäisi tehdä samoin.
"Lopettakaa rahan käyttäminen väkivaltaan.
Sitoutukaa poliittisten ongelmien rauhanomaisiin ratkaisumenetelmiin.
Sitten annamme rahaa köyhimmille, jotta voitte rakentaa yhteisöänne."
Mitä sitten tulee asennemuutokseen, -
ihmisten pitää tulla mukaan politiikkaan.
Olen sanonut sitä Britanniassa ja Pohjois-Irlannissa.
Ja saamme tukea monilta. Sama sanoma pitää viedä koko Eurooppaan.
Vaikka jotkin ryhmät ovat äänekkäitä, se ei tarkoita, -
että heillä on parhaat perustelut.
Meillä on totuuden narratiivi. Sen pitäisi voittaa aina petkutus ja valhe.
Siksi meidän pitää esittää perustelumme poliitikoille -
ja osoittaa, että väärinkäytöksiä on meneillään. Sitten heidän pitää toimia.
Elleivät he toimi, voimme turvautua demokratiaan ja äänestää heidät ulos.
Ehdottomasti. Ohjelma-aikaa on jäljellä kaksi minuuttia.
Tomas, mitä voi tehdä?
Mitä katsoja voi kirjoittaa kansalliseen eduskuntaansa -
ja Euroopan parlamentin mepeille palestiinalaishallinnon rahoituksesta, -
samoin rahoista, jotka menevät palestiinalaisvangeille -
ja palestiinalaisten koulujärjestelmän väkivalta- ja terrorikiihotukseen?
Haluan olla konkreettinen. Lähipäivinä käynnistämme verkkovetoomuksen, -
joka vaatii europarlamenttia ottamaan johtajuuden BDS:n pysäyttämisessä.
BDS on myös antisemitismin ja lietsonnan muoto, -
kun boikotteja ja sanktioita kohdis- tetaan Israeliin ja juutalaisyrityksiin.
Uskon, että Euroopan on tärkeää ottaa moraalinen johtajuus.
Tiedämmehän, mihin tämä kaikki loppujen lopuksi johtaa.
Me täällä studiossa innostumme usein, -
ja katsojat saattavat kokea etäisyyttä keskustelumme suhteen.
Mutta demokratiassa on hienoa se, että jokainen ääni on tärkeä.
On hyvin merkittävää -
allekirjoittaa vetoomus ja siten osoittaa tukea Israelille.
Tästä voi myös kertoa suvulle, työtovereille, seurakuntalaisille -
ja yhteisölle. Näin voimme vaikuttaa.
Olen iloinen, että viimein tapasin Michaelin ja saimme tehdä yhteistyötä
Hän on ollut menestyksekäs brittiparlamentissa.
Yhdessä Dafnan, EIPA:n ja muiden samanlaisten järjestöjen kanssa -
voimme vaikuttaa asioihin.
Dafna, te saatte viimeisen puheenvuoron.
Miltä israelilaisista terroriuhreista tuntuu, kun he tajuavat, -
että kamaliin terroritekoihin syyllistyneet terroristit -
saavat palkkaa palestiinalaishallinnolta -
Euroopan veronmaksajien rahoista?
On surullista sanoa, mutta olemme tavallaan tottuneet siihen.
Tunnemme vihollisemme. Tiedämme, miten he toimivat ja kasvattavat nuoria
Meitä israelilaisia satuttaa se, -
miten ystävämme Israelin ulkopuolella, maailma, vastaavat.
He ovat tottuneet siihen niin, etteivät he puhu siitä -
ja tukevat palestiinalaisia, vaikka nämä käyttävät väkivaltaa.
Ja niin he palkitsevat palestiinalaiset ja heidän tekonsa -
eivätkä tuomitse niitä.
Vielä yksi asia. Israelin―palestiina- laisten konfliktissa on kaksi puolta.
Muutama kuukausi sitten mepit täällä tuomitsivat juutalaisasutukset.
Sen osoittaakseen he hyväksyivät tuotemerkintädirektiivin.
Se on demokraattinen työkalu vastustaa jotakin. Ei siinä mitään, -
mutta palestiinalaiset ovat käyttäneet väkivaltaa jo vuosia -
eikä sille ole tehty mitään.
Se on periaatteessa israelilaisten tuntemus.
Epäoikeudenmukaisuus on jatkunut vuosia.
Ja että palestiinalaisten teot palkitaan.
Kiitos, että olitte mukana ohjelmassa.
Kiitos myös katsojille, että seurasitte ohjelmaa Euroopan parlamentista.
On tärkeää muistaa, miten me voimme vaikuttaa -
edustajiin täällä Euroopan parlamentissa tai eduskunnassa.
Jos haluamme Lähi-itään rauhaa ja sopua, -
on tärkeä, ettei hallintomme rahoita eikä tue terrorismia millään lailla.
Meidän on valvottava, että rahamme päätyvät hankkeisiin, -
jotka vahvistavat israelilaisten ja palestiinalaisten suhteita -
eivätkä revi niitä hajalle. Kiitos seurasta!
Suomennos: Marianne Tenetz